# 2 ซามูเอล 7
2 ซามูเอล 7  เป็นบทที่ 7 ของหนังสือซามูเอล ฉบับที่ 2 ในพันธสัญญาเดิมในคัมภีร์ไบเบิลของศาสนาคริสต์ หรือส่วนที่สองของหนังสือซามูเอลในคัมภีร์ฮีบรู ตามธรรมเนียมของศาสนายูดาห์เชื่อว่าหนังสือซามูเอลเขึยนขึ้นโดยผู้เผยพระวจนะซามูเอลและเพิ่มเติมโดยผู้เผยพระวจนะกาดและนาธัน แต่นักวิชาการยุคปัจจุบันมองว่าหนังสือซามูเอลประกอบขึ้นจากต้นฉบับที่แยกจากกันเป็นอิสระจำนวนหนึ่งของหลายช่วงเวลาตั้งแต่ราว 630–540 ปีก่อนคริสตกาล บทที่ 7 ของ 2 ซามูเอลประกอบด้วยเรื่องราวรัชสมัยดาวิดในเยรูซาเล็ม เป็นส่วนหนึ่งของตอนที่ประกอบด้วย 2 ซามูเอล 2–8 ซึ่งเล่าถึงยุคทีดาวิดก่อตั้งอาณาจักร
 
 ต้นฉบับ 
บทนี้เดิมเขียนด้วยภาษาฮีบรู แบ่งออกเป็น 29 วรรค 

 พยานต้นฉบับ 
บางต้นฉบับในยุคต้นที่มีข้อความของบทนี้เป็นภาษาฮีบรูเป็น Masoretic Text ได้แก่ Codex Cairensis (ค.ศ. 895), Aleppo Codex (ศตวรรษที่ 10) and Codex Leningradensis (ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4Q51 (4QSam; 100–50 ปีก่อนคริสตกาล) ซึ่งมีวรรคที่หลงเหลือคือ 6–7, 22–29Dead sea scrolls - 2 Samuel4Q51 at the Leon Levy Dead Sea Scrolls Digital Library

ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ Codex Vaticanus (B; B; ศตวรรษที่ 4) และ Codex Alexandrinus (A; A; ศตวรรษที่ 5)

 การอ้างอิงในพันธสัญญาเดิม 
 2 ซามูเอล 7:1–17: 1 พงศาวดาร 17:1–152 Samuel 7 , Berean Study Bible
 2 ซามูเอล 7:18-29: 1 พงศาวดาร 17:16-27

 วิเคราะห์ 
บทนี้เกี่ยวข้องกับประเด็นสำคัญ 2 ประเด็นคือการสร้างพระวิหารและผู้สืบราชบัลลังก์ของดาวิด บทนี้เป็นบทนำของเรื่องเล่าที่ดำเนินต่อเนื่องไปใน 2 ซามูเอล 9-10 และ 1 พงศ์กษัตริย์ 1-2 เป็นหนึ่งในส่วนที่สำคัญที่สุดของคัมภีร์ฮีบรู (หรือพันธสัญญาเดิม) และได้รับการวิจัยอย่างมาก

มีเหตุการณ์ 3 เหตุการณ์ในบทนี้:
1. ดาวิดและนาธัน: ดาวิดเสนอให้สร้าง "บ้าน" (พระนิเวศน์) สำหรับหีบแห่งพันธสัญญา (7:1–3)
2. นาธันและพระเจ้า: พระวจนะของพระเจ้า
a. พระเจ้าผู้ทรงไถ่อิสราเอลตัดสินพระทัยเรื่องพระนิเวศน์ของพระองค์ (7:4–7)
b. พระเจ้าจะทรงสร้าง "บ้าน" (ราชวงศ์) ให้กับดาวิด (7:8–17)
3. ดาวิดและพระเจ้า: คำทูลตอบของดาวิด
a. ดาวิดสรรเสริญการทรงไถ่ของพระเจ้า (7:18-24)
b. คำอธิษฐานของดาวิด (7:25–29)

เหตุการณ์ที่ 2 และเหตุการณ์ที่ 3 เป็นคู่ขนานกัน โดยส่วนแรกของแต่ละเหตุการณ์กล่าวถึงการทรงไถ่ของพระเจ้า (โดยเฉพาะหมายถึงการอพยพจากอียิปต์) ส่วนที่สองขึ้นต้นด้วย wě‘attâ (ซึ่งอาจแปลว่า "เพราะฉะนั้น"; 2 ซามูเอล 7:8, 25)  เป็นความสืบเนื่องตามข้อตั้งในส่วนแรก

 พระวจนะเกี่ยวกับ "บ้าน" (พระนิเวศน์) ของพระเจ้าและ "บ้าน" (ราชวงศ์) ของดาวิด (7:1–17) 
thumb|200px|กษัตริย์ดาวิดและผู้เผยพระวจนะนาธัน (ขวา) ภาพโดย Matthias Scheits
วรรค 1–17 ปรากฏเป็นเรื่องเดียวกัน แม้ว่าจะประกอบด้วยพระวจนะ 2 ส่วนแยกกันเกี่ยวกับสองประเด็นที่แตกต่างกัน:
 ความเหมาะสมของการสร้างพระวิหาร (วรรค 1–7)
 ผู้สิบราชบัลลังก์ของดาวิด (วรรค 8–16)

 สรุปส่วน 

 วรรค 1-2 
 ต่อมาเมื่อพระราชาประทับในพระราชวังของพระองค์ และพระยาห์เวห์ทรงให้พระองค์พักสงบจากเหล่าศัตรูรอบด้านของพระองค์  พระราชาตรัสกับนาธันผู้เผยพระวจนะว่า "ดูสิ เราอยู่ในบ้านทำด้วยไม้สนสีดาร์ แต่หีบของพระเจ้าอยู่ในเต็นท์"2 ซามูเอล 7:1-2: พระคริสตธรรมคัมภีร์ ฉบับมาตรฐาน

"นาธันผู้เผยพระวจนะ" ผู้ถูกกล่าวถึงครั้งแรกในที่นี้Kirkpatrick, A. F. (1890), Cambridge Bible for Schools and Colleges on 2 Samuel 7, accessed 24 December 2023 มีบทบาทสำคัญในจุดเปลี่ยนสำคัญ 3 ครั้งในรัชสมัยของดาวิด: การเผยพระวจนะของนาธันในบทนี้่เกี่ยวกับพระนิเวศน์ของพระเจ้าและราชวงศ์ของดาวิด, ต่อมานาธันเผยพระวจนะที่ทรงตำหนิการล่วงประเวณีของดาวิดต่อบัทเชบา (2 ซามูเอล 12) และนาธันสนับสนุนดาวิดที่ทรงชราภาพให้ตั้งซาโลมอนเป็นผู้สืบราชบัลลังก์ของพระองค์ (1 พงศ์กษัตริย์ 1) ขณะที่เป็นที่ปรึกษาผู้เผยพระวจนะของดาวิด  (2 พงศาวดาร 29:25) และเป็นผู้บันทึกพระราชประวัติของดาวิดและซาโลมอน (1 พงศาวดาร 29:29; 2 พงศาวดาร 9:29).
การสร้างพระราชวังของดาวิดใช้ไม้สนสีดาห์ที่ส่งมาให้โดยฮีรามกษัตริย์เมืองไทระ ตามที่เล่าใน 2 ซามูเอล 5:9-12.
ไม่อาจระบุได้แน่ชัดว่าช่วงเวลาใดในรัชสมัยของดาวิดที่ทรงตั้งปณิธานจะส้รางพระวิหาร

 วรรค 14 
[พระยาห์เวห์ตรัสว่า] "เราจะเป็นบิดาของเขา และเขาจะเป็นบุตรของเรา ถ้าเขาทำบาปเราจะตีสอนเขาด้วยไม้เรียวของมนุษย์ ด้วยการเฆี่ยนอย่างบุตรมนุษย์ทั้งหลาย"2 ซามูเอล 7:14: พระคริสตธรรมคัมภีร์ ฉบับมาตรฐาน

 วรรค 16 
[พระยาห์เวห์ตรัสว่า] "ราชวงศ์ของเจ้าและอาณาจักรของเจ้าจะตั้งมั่นอยู่ต่อหน้าเจ้านิรันดร และบัลลังก์ของเจ้าจะมั่นคงนิรันดร"2 ซามูเอล 7:16: พระคริสตธรรมคัมภีร์ ฉบับมาตรฐาน
"ต่อหน้าเจ้า": เซปทัวจินต์ว่า "ต่อหน้าเรา"หมายเหตุของ 2 ซามูเอล 7:16 ใน NKJV

 คำอธิษฐานของดาวิด (7:18–29)